Ish-kryeministri Sali Berisha e ka përsëritur disa herë që mandatin e deputetit ia kanë dhënë qytetarët dhe se më 10 shtator do të jetë prezent në Parlament. Por si duhet të veprojë kreu i Partisë Demokratike përballë qëndrimit të mbajtur qartë nga SHBA rreth prezencës së Berishës në PD?
Fatbardh Kadilli, në një bisedë me Juli Xhokaxhi në "Abc Live", duke komentuar qëndrimet e SHBA-ve thotë se ai ishte një vendim politik nga DASH dhe duhej të kishte një përgjigje politike nga Berisha ose vetë PD.
"PD nuk mund të futet në izolim nga SHBA, qoftë edhe për një lider historik. Opozita është aktualisht e çalë, demokratët janë të ndjeshëm ndaj raporteve me SHBA. Kali ynë i betejës është lufta ndaj krimit dhe korrupsionit."/abcnews